Á haustmánuðum munu Matís og Geitfjárræktarfélag Íslands standa að verkefni varðandi aukna verðmætasköpun á geitaafurðum í samvinnu við og með stuðningi Matarauðs Íslands . Liður í því verkefni er að koma á kjötmati geita , yfirfara verklag við slátrun geita og skýra verklag um heimtöku geitfjárafurða , til hagsbóta fyrir alla hlutaðeigandi . Geitum og kiðlingum er oftast slátrað til heimtöku , en minna um að lagt sé inn í sláturhús með sama hætti og sauðfé . Ræktun geita er að aukast um allt land , því er mikilvægt að koma á samræmdu kjötmati þeirra , skráningu niðurstaðna og koma betri afurðum á markað . Nánari upplýsingar veitir Óli Þór Hilmarsson hjá Matís .